ระเบียบเทศบาลตำบลตะโหมดระเบียบเทศบาลตำบลตะโหมดว่าด้วยข้อมูลข่าวสารของราชการพ.ศ.๒๕๕๐ อาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๔แห่งประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ พ.ศ. ๒๕๔๑ เทศบาลตำบลตะโหมดจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบเทศบาลตำบลตะโหมดว่าด้วยข้อมูลข่าวสารของราชการ พ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ บรรดาระเบียบข้อบังคับและคำสั่งอื่นใดของเทศบาลตำบลตะโหมดในส่วนที่กำหนดไว้ในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้หน่วยงานในสังกัด หมายความว่าสำนัก ส่วน กอง หรือหน่วยงานที่มีฐานะเทียบเท่ากองในสังกัดเทศบาลตำบลข้อมูลข่าวสาร หมายความว่าข้อมูลข่าวสารของราชการตามกฎหมายว่าด้วยข้อมูลข่าวสารที่อยู่ในครอบครองหรือควบคุมดูแลของศูนย์ข้อมูลข่าวสารและส่วนราชการในสังกัดเทศบาลตำบลตะโหมดศูนย์ข้อมูลข่าวสาร หมายความว่าศูนย์ข้อมูลข่าวสารของเทศบาลตำบลตะโหมดตามกฎหมายว่าด้วยข้อมูลข่าวสารของทางราชการคณะกรรมการ หมายความว่าคณะกรรมการข้อมูลข่าวสารของเทศบาลตำบลตะโหมดวันทำการ หมายความว่าวันทำการตามปกติของหน่วยงานของรัฐคำขอ หมายความว่าคำขอข้อมูลข่าวสารตามระเบียบนี้ข้อ ๕ ให้นายกเทศมนตรีตำบลตะโหมดรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาและอุปสรรคในการปฏิบัติตามระเบียบนี้ให้นายกเทศมนตรีเทศบาลตำบลตะโหมดมีอำนาจวินิจฉัยสั่งการตามที่เห็นสมควรหมวด๑คณะกรรมการข้อมูลข่าวสาร ข้อ ๖ ให้มีคณะกรรมการข้อมูลข่าวสารของเทศบาลตำบลตะโหมดประกอบด้วย(๑)นายกเทศมนตรีเทศบาลตำบลตะโหมด ประธานกรรมการ(๒) ปลัดเทศบาลตำบลตะโหมด รองประธานกรรมการ(๓) หัวหน้าส่วนการคลัง กรรมการ(๔) หัวหน้าส่วนโยธา กรรมการ(๕)เจ้าหน้าที่วิเคราะห์นโยบายและแผน กรรมการ(๖) นักพัฒนาชุมชน กรรมการและเลขานุการ(๗) เจ้าหน้าที่ตรวจสอบภายใน กรรมการและผู้ช่วยเลขานุการข้อ ๗ ให้คณะกรรมการมีอำนาจและหน้าที่ดังต่อไปนี้(๑) กำหนดหลักเกณฑ์และมาตรการเกี่ยวกับการบริหารการจัดระบบ การขอ การอนุญาตและบริการข้อมูลข่าวสารของราชการ(๒)ให้คำแนะนำหรือเสนอความเห็นเกี่ยวกับข้อมูลข่าวสารของราชการที่ลงพิมพ์ในราชกิจจานุเบกษารวมทั้งการจัดพิมพ์และเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารของราชการที่เป็นความลับของราชการ(๔)ให้คำแนะนำหรือเสนอความเห็นเกี่ยวกับประเภทของข้อมูลข่าวสารของราชการที่ควรจัดเก็บไว้ที่เทศบาลตำบลตะโหมดหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในราชกฤษฎีกาตามกฎหมายว่าด้วยข้อมูลข่าวสารของราชการ(๕) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารราชการตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสารอื่นที่เป็นประโยชน์ต่อทางราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๗) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘)แต่งตั้งคณะอนุกรรมการเพื่อปฏิบัติการในเรื่องใดๆ ตามที่คณะกรรมการมอบหมาย(๙) เชิญบุคคลใดๆมาสอบถามหรือให้ชี้แจงความเห็นเกี่ยวกับข้อมูลข่าวสาร(๑๐) ดำเนินการอื่นใด เพื่อให้เป็นไปตามกฎหมายว่าด้วยข้อมูลข่าวสารของราชการข้อ ๘ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการหรือรองประธานกรรมการไม่อยู่ในที่ประชุมหรือไม่สามารถปฏิบัติหน้าที่ได้ให้คณะกรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีหนึ่งเสียงในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด๒ศูนย์ข้อมูลข่าวสาร ข้อ ๙ ให้จัดตั้งศูนย์ข้อมูลข่าวสารของเทศบาลตำบลตะโหมดอยู่ในความรับผิดชอบควบคุม ดูแลของสำนักงานปลัดเทศบาลตำบลตะโหมดเพื่อให้การบริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้าตลอดจนเผยแพร่ จำหน่าย รวมทั้งปฏิบัติหน้าที่ให้เป็นไปตามระเบียบนี้ และตามกฎหมายว่าด้วยข้อมูลข่าวสารของราชการหมวด๓การจัดระบบข้อมูลข่าวสาร ข้อ ๑๐ ให้หน่วยงานในสังกัดจัดประเภทข้อมูลข่าวสารที่อยู่ในความผิดชอบให้เป็นไปตามกฎหมายว่าด้วยข้อมูลข่าวสารของราชการรวมทั้งกฎหมายอื่นและระเบียบของทางราชการข้อ ๑๑ การดำเนินการตามข้อ ๑๐ให้หน่วยงานในสังกัดจัดให้มีเจ้าหน้าที่ผู้รับผิดชอบเพื่อควบคุม ดูแล ตรวจสอบติดตามและประสานงานในการดำเนินการดังกล่าว ให้เป็นไปด้วยความเรียบร้อยหมวด๔การขอดูการขอข้อมูลข่าวสารและการอนุญาต ข้อ ๑๒ ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาขอตรวจดูข้อมูลข่าวสารที่ตั้งแสดงไว้ทั้งนี้ เพื่อเป็นหลักฐานของทางราชการข้อ ๑๓ การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอหนังสือตามแบบที่เทศบาลตำบลตะโหมดมีกำหนดต่อเจ้าที่ศูนย์ข้อมูลข่าวสารหรือเขียนขึ้นเองโดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรให้เจ้าหน้าที่ซึ่งได้รับคำขอตรวจสอบข้อมูลข่าวสารตามคำขอนั้นว่าเป็นข้อมูลข่าวสารที่มีอยู่ในความครอบครองหรือควบคุมดูแลของศูนย์ข้อมูลข่าวสารหรืออยู่ในความครอบครองหรือควบคุมดูแลของหน่วยงานในสังกัดหรือหน่วยงานสังกัดอื่นหากเป็นข้อมูลข่าวสารและอยู่ในความครอบครองหรือควบคุมดูแลของศูนย์ข้อมูลข่าวสารให้เจ้าหน้าที่ประจำศูนย์ข้อมูลข่าวสารซึ่งเป็นพนักงานเทศบาลไม่ต่ำกว่าระดับ๓ เป็นผู้ขออนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อ พร้อมทั้งชื่อตัว ชื่อสกุลและตำแหน่ง ตลอดจนวัน เดือน ปีให้ชัดเจน ทั้งนี้ให้รับรองตามจำนวนที่ผู้ยื่นขอให้รับรองในกรณีขอดู ตรวจดูขอสำเนาที่มีคำรับรองถูกต้องของข้อมูลข่าวสารอื่นซึ่งอยู่ในความครอบครองหรือควบคุมดูแลของหน่วยงานในสังกัด ให้เจ้าหน้าที่ผู้รับคำขอเสนอเรื่องไปยังหน่วยงานนั้นพร้อมทั้งแนะนำให้ผู้อื่นคำขอไปประสานกับหน่วยงานนั้นโดยตรงโดยให้หัวหน้าหน่วยงานในสังกัดหรือผู้ที่ได้รับมอบหมายเป็นผู้พิจารณาอนุญาตโดยให้พนักงานเทศบาลไม่ต่ำกว่าระดับ ๓เป็นผู้อนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อ พร้อมทั้งชื่อตัวชื่อสกุล และตำแหน่ง ตลอดจนวัน เดือน ปีให้ชัดเจน ทั้งนี้ ให้รับรองตามจำนวนที่ผู้ยื่นขอให้รับรองเว้นแต่ในกรณีไม่อาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานในสังกัดเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๑๔ กรณีการเปิดเผยข้อมูลข่าวสารตามคำขอนั้นกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของทางราชการ พ.ศ. ๒๕๔๐ ด้วยข้อ ๑๕ กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นคำขอทราบพร้อมแจ้งให้ผู้ยื่นคำขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา ๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐หมวด๕กำหนดระยะเวลา ข้อ ๑๖ การบริการข้อมูลข่าวสารตามคำขอให้หน่วยงานที่ให้บริการข้อมูลข่าวสารดำเนินการให้บริการภายในกำหนดระยะเวลาดังต่อไปนี้(๑)การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาที่มีคำรับรองสำเนาถูกต้องของข้อมูลข่าวสารที่มีจำนวนข้อมูลข่าวสารไม่มากให้ศูนย์ข้อมูลข่าวสารดำเนินการให้แล้วเสร็จภายในวันทำการที่ได้รับคำขอนั้น(๒) การให้บริการข้อมูลข่าวสารอื่นๆที่อยู่ในความครอบครอง ควบคุม หรือดูแลของหน่วยงานในสังกัดให้พิจารณาดำเนินการให้แล้วเสร็จภายในวันทำการที่ได้มีคำขอนั้นถ้าไม่อาจดำเนินการให้แล้วเสร็จภายในวันทำการนั้นได้ให้แจ้งกำหนดวันและเวลาตามที่เห็นสมควรแก่ผู้ยื่นขอรับแต่ต้องไม่เกินเจ็ดวันทำการในกรณีที่มีเหตุจำเป็นอาจขออนุมัติจากนายกเทศมนตรีหรือนายกเทศมนตรีหรือผู้ซึ่งนายกเทศมนตรีมอบหมายเพื่อขอขยายเวลาออกไปได้แต่ต้องไม่เกินสิบห้าวันทำการ(๓) กรณีที่ต้องแจ้งให้ผู้มีส่วนได้เสียคัดค้านเมื่อรวมเวลาตั้งแต่วันรับคำขอ การแจ้งให้คัดค้านการพิจารณาว่าจะสั่งเปิดเผยหรือไม่เปิดเผยรวมแล้วต้องไม่เกินสามสิบวันยกเว้นในกรณีที่มีเหตุจำเป็นให้ขออนุมัตินายกเทศมนตรีให้ขยายเวลาออกไปแต่ต้องแสดงเหตุผลและรวมเวลาแล้วต้องไม่เกินหกสิบวันหมวด๖ค่าธรรมเนียม ข้อ ๑๗ ค่าธรรมเนียมการทำสำเนาโดยเครื่องถ่ายเอกสารกำหนดอัตราดังนี้(๑) ขนาดกระดาษ เอ ๔ หน้าละ๑.๐๐ บาท(๒) ขนาดกระดาษ เอฟ ๔ หน้าละ๑.๕๐ บาท(๓) ขนาดกระดาษ บี ๔ หน้าละ๒.๐๐ บาท(๔) ขนาดกระดาษ เอ ๓ หน้าละ๓.๐๐ บาท(๕) ขนาดกระดาษพิมพ์เขียว เอ๒ หน้าละ๘.๐๐ บาท(๖) ขนาดกระดาษพิมพ์เขียว เอ๑ หน้าละ๑๕.๐๐ บาท(๗) ขนาดกระดาษพิมพ์เขียว เอ๐ หน้าละ๓๐.๐๐ บาทข้อ ๑๘ ให้เรียกเก็บค่าธรรมเนียมการรับรองสำเนาเอกสารคำรับรองละ ๕ บาทข้อ ๑๙ ให้เรียกเก็บค่าธรรมเนียมการทำสำเนาจากเครื่องคอมพิวเตอร์บนกระดาษขนาดเอ ๔ หน้าละ ๓ บาทข้อ ๒๐ การพิจารณายกเว้นหรือลดอัตราค่าธรรมเนียมและค่าใช้จ่ายเป็นเฉพาะกรณีจะคำนึงถึงการช่วยเหลือผู้มีรายได้น้อยทั้งนี้ให้อยู่ในดุลยพินิจของประธานคณะกรรมการข้อมูลข่าวสารเทศบาลตำบลตะโหมดหรือผู้ที่ประธานคณะกรรมการข้อมูลข่าวสารเทศบาลตำบลตะโหมดมอบหมายข้อ ๒๑ ค่าธรรมเนียมที่เรียกเก็บตามระเบียบให้เป็นรายได้ขอเทศบาลตำบลตะโหมดหมวด๗สถานที่บริการข้อมูลข่าวสาร ข้อ ๒๒ ศูนย์ข้อมูลข่าวสารเทศบาลตำบลตะโหมดตั้งอยู่เลขที่ ๒๑๔ หมู่ที่ ๔ ตำบลตะโหมด อำเภอตะโหมด จังหวัดพัทลุง รหัสไปรษณีย์๙๓๑๖๐ โทรศัพท์ ๐-๗๔๖๓-๒๒๘๘ โทรสาร ๐-๗๔๖๓-๒๒๘๘-๑๐๗ เวปไซต์ WWW.TAMOTCITY.GO.THหมวด๘เบ็ดเตล็ด ข้อ ๒๓ การปฏิบัติหน้าที่นอกเหนือจากที่กำหนดไว้ในระเบียบนี้ให้ถือตามบทบัญญัติแห่งกฎหมาย ว่าด้วยข้อมูลข่าวสารของราชการประกาศหรือความเห็นของคณะกรรมการข้อมูลข่าวสารของราชการประกาศณ วันที่ ๒๒ ตุลาคม พ.ศ. ๒๕๕๐นิพนธ์ศักดิ์หนูเสนนายกเทศมนตรีเทศบาลตำบลตะโหมดปริยานุช/ผู้จัดทำ๑๓กุมภาพันธ์ ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๒๕ ง/หน้า ๑๑/๕ กุมภาพันธ์ ๒๕๕๑